ไออาร์พีซี คาดผลประกอบการปี 52 พลิกมีกำไร
โพสต์ทูเดย์-ไออาร์พีซี มั่นใจปี 2552 ผลประกอบการสามารถพลิกกลับมาเป็นกำไรได้
8 ม.ค. 2553

โพสต์ทูเดย์-ไออาร์พีซี มั่นใจปี 2552 ผลประกอบการสามารถพลิกกลับมาเป็นกำไรได้
นายบรรลือ ฉันทาดิศัย ผู้อำนวยการอาวุโสฝ่ายการเงินและบัญชี บริษัท ไออาร์พีซี (IRPC) กล่าวถึงแนวโน้มผลประกอบการปี 2552 โดยคาดการณ์ว่า น่าจะพลิกกลับมามีกำไร จากปีก่อนขาดทุนอยู่ที่ 18,250.32 ล้านบาท  เนื่องจากสต็อกน้ำมัน ขณะที่วิกฤตเศรษฐกิจโลกส่งผลให้ราคาน้ำมันลดลงอย่างรุนแรง สำหรับรายได้ในปี 2552 น่าจะเป็นไปตามเป้าหมายที่วางไว้ที่ 1.7-1.8 แสนล้านบาท จากการปรับปรุงประสิทธิภาพเพื่อควบคุมต้นทุนการผลิต ขณะที่ปีนี้ คาดว่า รายได้และกำไรน่าจะดีกว่า 2552 จากการที่เศรษฐกิจฟื้นตัว
ทั้งนี้ บริษัทฯได้ตั้งงบลงทุนระยะ 5 ปี (2553-2557) ไว้ที่ประมาณ 1,200 ล้านเหรียญสหรัฐ สำหรับดำเนินโครงการลงทุนในอนาคต ไม่รวมโครงการโรงไฟฟ้ามูลค่าลงทุน 220 ล้านเหรียญสหรัฐ ที่จะแล้วเสร็จภายในปีนี้